8 
Endvidere maa nævnes, at Foreningens Love blev revi- 
derede og til dels ændrede ved en ekstraordinær General- 
forsamling d. 7. Marts 1888. 
Foreningens danske Samling, som der ikke tidligere har 
været direkte Tale om (den eneste Gang, den er nævnt, 
er ved en Bevilling til Formanden til Anskaffelse af Eti- 
ketter d. 5. Septbr. 1873), omtales paa denne Tid, idet det 
vedtages ved den ekstraordinære Generalforsamling d. 23. 
Novbr. 1892, at Kasser af denne Samling kan udlaanes til 
Medlemmerne, samt fastsættes Regler for Udlaan. 
En større Samling af Insekter fra Sumatra fik Foreningen 
som Gave fra et Medlem, Dr. Klein. . Denne Samling op- 
bevaredes i en Aarrække hos Foreningens Formand, ind- 
til den blev overladt til Zoologisk Museum. Dr. Klein var 
for sine Fortjenester af Foreningen blevet udnævnt til den- 
nes Æresmedlem ved den ordinære Generalforsamling 
d. 27. Novbr. 1885. 
Arkitekt Koch blev, i Anledning af, at han havde ud- 
arbejdet Æresdiplomet til Fabrikejer Drewsen, udnævnt 
til livsvarigt Medlem ved en ekstraordinær Generalforsam- 
line’ d+ 7..Decbr: 1892; 
Foreningens 25-Aars Fodseldag blev festligholdt d. 21. 
Februar 1893 ved en festlig Sammenkomst. Om denne fin- 
des mærkelig nok intet i Foreningsprotokollen, medens som 
Regel alle de tidligere (og senere) Fødselsdagsfester om- 
tales og de Tilstedeværendes Navne opgives. 
Om de følgende 25 Aar af Foreningens Tilværelse er 
der egentlig meget lidt at sige. Har jeg været for vidt- 
løftig i min Omtale af større og mindre Begivenheder i 
de første 25 Aar, kan jeg til Gengæld fatte mig i Kort- 
hed om de sidste. 
Foreningen har forfulgt sit Formaal, Møder og For- 
samlinger har været regelmæssig afholdt og gennemgaa- 
ende godt besøgt. Prisopgaver har været regelmæssigt udsat, 
men kun i enkelte Tilfælde besvaret, de sidste Par Aar har 
man derfor ladet dem bortfalde. 
